**Tre nyheder på Subarus stand i Genève**

**Den 85. udgave af ’Geneva International Motor Show’ finder sted mellem**

**5. og 15. marts. Messen slår dog allerede dørene op for verdens motorjournalister tirsdag den 3. marts.**

Året spås allerede til at blive et succesår for den japanske bilproducent. Subaru Danmark styrer mod en salgsrekord i 2015 med en fremgang på mere end 60%, Allerede ved årets begyndelse havde Subaru Nordic modtaget ordre på over 27% af årets budget.

Messen i Genève ses af mange som startskuddet på det nye bil-år og på Subarus stand er der spækket med nyheder.

**Højdepunkter på Subarus stand:**

**Den helt nye Outback** – Premiere på en helt ny generation af denne populære Subaru-model. I forbindelse med lanceringen af den nye Outback i marts er der også premiere på EyeSight - Subarus sikkerheds- og hjælpesystem til støtte for føreren.

**Forester Boxerdiesel Lineartronic** – En velkommen tilføjelse er, at det nu er muligt at få det roste automatgear i kombination med dieselmotoren også i Forester. I forbindelse med dette har interiøret også fået et ansigtsløft.

**Levorg** – Subarus sportsvogn blev lanceret i Japan for et år siden og senere på året er det Europas tur. Første chance for at se modellen ”live” udenfor Japan bliver på årets Genève-messe.

Subaru holder pressekonference på standen tirsdag den 3. marts klokken 09.15.

  